— 917 — 



Descriptioni autoris adde: 



Radix valida e fibris pluribus crassis parallelis fusi- 

 formibus fasciculata. Cauliculi plures digitales basi 

 copiose suffulti squamis fuscescentibus ovatis v. oblou- 

 gis obtusis. Folia circuitu anguste lanceolata, plera- 

 que radicalia, caulina pauca sparsa. Spica densa mul- 

 tiflora centrifuga, floribus ex adnot. collectoris fuscis. 

 Calyx breve pedicellatus turbinatocampanulatus 6 — 7 

 mm. longus membranaceus totus laxe reticulatus, 5- 

 dentatus, dentibus tubo plus triplo brevioribus acmui- 

 natodeltoideis longioribus quam latis integris, summo 

 minore. Corolla 15 — 18 ram. recta angusta, tubo ca- 

 lycem galeamque sesquisuperante, versus faucem pa- 

 rum dilatato. Galea tubo continua eoque latior basi 

 apiceque subaequilata, angulo apicali superiore rotun- 

 dato, inferiore acuto. Labium nanum patens galea 

 plus duplo brevius, plicis medianis 2 parallelis validis, 

 lobi tres: laterales oblique obovati terminali rotun- 

 dato parvo pluries majores. Filamenta (quantum e flo- 

 ribus putridis judicandum) basi corollae inserta glabra. 

 Ovarium anguste ovatum attenuatum. 



Evidenter P. versicolori affinis, sed folia quoad for- 

 mam corollaque non parum in mentem vocant P. pyc- 

 nanthcm Boiss., quamobrem a Hookero fil. in Fl. of 

 Brit. Ind. IV, 310, infauste pro synonyma habita fuit. 

 Abhorret tamen foliorum segmentis imbricatis, nec di- 

 stantibus, calyce reticulato nec mere costato, corollae 

 tubo recto nec extra calycem tum infracto, galeae an- 

 gulo inferiore acuto nec utroque rotundato, filamentis 

 glabris, ovario anguste ovato neque subgloboso. Prae- 

 terea P. pycnantha ad seriem foliis verticillatis perti- 

 net atque talia vix non semper revera ostendit. 



